o
Derek Prince
Israelin ainutlaatuisuus Jumalan profeetallisessa kalenterissa 3/3
Nyt tulemme vaiheeseen, jossa Jumalan sana toteutuu.
Hän etenee askel askelelta.
Voimme panna sormen jakeen kohdalle merkiksi,
että tähän asti kaikki Jumalan profetiat ovat tapahtuneet.
Jae 24: "Minä otan teidät vieraiden kansojen keskeltä,
Minä kokoan teidät kaikista maista ja tuon teidät omaan maahanne."
Kenen maahan? Tästä näemme, että se on heidän oma maansa,
asuttivatpa he sitä tai eivät. Se on joka tapauksessa heidän,
koska Jumala antoi sen heille ikuisella liitolla.
Hän ei antanut maata lainaksi vaan antoi sen omaksi.
Mutta Hän odotti kansansa käyttäytyvän liiton mukaisesti.
"Minä otan teidät vieraiden kansojen keskeltä,
Minä kokoan teidät kaikista maista ja tuon teidät omaan maahanne."
Israeliin palanneet juutalaiset ovat tulleet ainakin 100 eri maasta.
Jumala tekee juuri niin kuin Hän on sanonut.
Olimme Ruthin kanssa hepreankurssilla Jerusalemissa 1979.
Ryhmässämme, oli opiskelijoita, jotka olivat palanneet
Israeliin 30 maasta.
Se on ihmeellistä. Ihmiset puuhastelevat vaikka mitä,
mutta he eivät näe Jumalan tekojen suuruutta.
Se herättää kunnioitusta ainakin minussa.
Jae 25: "Minä vihmon teidän päällenne puhdasta vettä,
niin että te puhdistutte, Minä puhdistan teidät kaikesta
saastastanne ja epäjumalien kaikesta iljettävyydestä."
Huomatkaa, että he palaavat paikkaan, jota Jumala kutsuu
saastaksi. Tämä on tärkeää nähdä, koska monet kristityt ajattelevat,
että juutalaiset kyllä palaavat maahansa, mutta vasta kun he ovat
tunnustaneet Jeesuksen Messiaakseen.
Mukava ajatus, mutta Jumala sanoi:
"Tuon heidät ensin takaisin, ja
käsittelen heitä heidän omassa maassaan".
Anteeksi, mutta nyt niistän nenäni.
On noloa niistää nokkaa mikrofoniin,
mutta on vielä nolompaa jättää se tekemättä.
Jumala sanoi: "Kun olette palanneet maahanne,
Minä vihmon päällenne puhdasta vettä ja puhdistan teidät
kaikesta saastastanne ja epäjumalistanne."
Sanonpa vain, että nyky-Israelin hengellinen tila on
todella saastaisuus. Israelissa on abortoitu yhtä monta vauvaa kuin
juutalaisia menehtyi holokaustissa.
Tämä on vain yksi esimerkki. Israel on uponnut okkultismin suohon.
Useimmat ortodoksijuutalaiset ovat kaikkein syvimmällä okkultismissa.
Kaukaa katsottuna he ovat pyhiä ihmisiä, mutta sitä he eivät ole.
He tekevät säännöllisesti pyhiinvaelluksia
kuolleiden rabbien haudoille palvomaan heitä.
Jumala auttakoon, mutta kerron tämän:
Hiljakkoin juuri Venäjältä muuttanut emigrantti
oli auttamassa minua ja Ruthia.
Tämä on tyyppiesimerkki siitä, mitä Jumala tekee.
Mies oli ateisti, hän ei ollut kiinnostunut mistään,
hän ei tiennyt miksi oli tullut Israeliin. Hän halusi katsella nähtävyyksiä.
Hän kulki Vanhassa kaupungissa ja tuli lopulta Pyhän haudan kirkolle.
Jos jokin, niin Pyhän haudan kirkko,
on minusta epäjumalinen ja saastainen.
Hän istui kirkossa ja Jumala ilmoitti hänelle, että Jeesus on Messias.
Hän oli niin heikkona ilmestyksen jälkeen,
ettei pystynyt kävelemään 40 minuuttiin.
Hän horjui kirkosta ulos, istui taas lepäämään, mutta
hän tiesi, että Jeesus on Messias.
Hän työskenteli meillä jonkin aikaa ja hän asui Vanhassa kaupungissa.
Hän tuli sanomaan - minun on tämä kyllä kerrottava -
että "asuntoni naapurina on bordelli, johon nuoret
ortodoksimiehet jonottavat joka ilta". Tiedättekö miksi?
Koska Raamattu kieltää sukupuoliyhteyden
naisen kuukautisten aikana.
Jotkut rabbit hyväksyvät, että tuolloin mies voi käydä
prostituoidun luona. En halua olla negatiivinen, mutta
kun Jumala puhuu saastaisuudesta, niin tämä on juuri sitä.
Jumala toi heidät takaisin tuollaisina.
Sinä ja minä emme olisi tehneet sitä,
mutta jos minä olisin ollut minä, en olisi koskaan pelastanut itseäni.
En todellakaan ansainnut sitä ja olin saastainen.
Älkäämme pidättäkö Israelilta sitä armoa jota
Jumala on osoittanut meille.
Hänen on kaikki valta osoittaa armoaan. Jumalan "kaikkivaltius" on
tippunut pois monien kristittyjen sanastosta.
Minä määrittelen kaikkivaltiuden näin:
Jumala tekee mitä haluaa silloin kun parhaaksi näkee,
tavalla, jolla Hän haluaa, eikä Hän kysy kenenkään lupaa.
Minä kumarrun Jumalan kaikkivaltiuden edessä.
Luen Raamattua ja sanon:
"Jos Jumala niin sanoo, niin Hän myös tekee".
En yritä oikaista Jumalaa.
Jumala sanoo: "Minä vihmon päällenne puhdasta vettä ja
puhdistan teidät kaikesta saastastanne".
Mikä on puhdas vesi?
Mielestäni se on Jumalan Sana,
koska Jeesus sanoi opetuslapsilleen:
"Te olette puhtaat, sillä Sana, jonka olen teille puhunut,
on puhdistanut teidät". Yhä useammat Israelin juutalaiset
kuulevat Jumalan Sanan, myös Uuden Testamentin.
Sillä on hämmästyttävä vaikutus.
Mieleeni tulee nuori mies, ystävämme.
Hän oli tyypillinen amerikkalainen maallinen juutalainen.
Hänellä ei ollut minkäänlaista uskoa.
Mutta joku antoi hänelle UT:n ja hän alkoi lukea Matteusta.
Hän sanoi: "Luettuani muutaman kappaleen, tajusin,
että Jeesus todella oli juutalainen".
Pyhän Hengen ihmeellisestä vaikutuksesta hän luki kohtaa,
jossa Jeesus on ristillä ja ristillä lukee
"Tämä on Jeesus, juutalaisten kuningas".
Hän ymmärsi, että se on totta ja nuo sanat tekivät hänelle selväksi
kuka Jeesus on. Nyt hänellä on vankka usko ja hän asuu Israelissa.
Luotan täysin Jumalan Sanaan.
Opin tuntemaan Herran, kun aloin lukea Raamattua
maallisena filosofina ja pidin Kirjaa filosofisena teoksena.
Yhdeksän kuukauden kuluttua kohtasin Kirjailijan ja
Raamattu alkoi merkitä minulle jotain. Siitä lähtien en ole epäillyt
ettei Raamattu olisi Jumalan Hengestä syntynyt kirja.
En ole koskaan taistellut uskoako vai ei, Jumalan kiitos.
Se on Herran armoa.
Olin tuolloin armeijassa ja tuumin mitä tehdä.
Ajattelin alkaa raamattupiirin, mutta mistä alkaisimme?
Päätimme jättää VT:n ja aloittaa UT:sta Matteuksen alusta.
Pidin raamattupiiriä Pohjois- Afrikan autiomaassa
ja myöhemmin sotilastovereilleni Sudanissa.
Opin, että jos ihmisille tarjoaa Jumalan Sanaa ja
jos he avautuvat sille, jotain tapahtuu. Luotan täysin Jumalan Sanaan.
Se ei koskaan palaa tyhjänä Hänelle
vaan täyttää tehtävän, jonka Hän sille antaa ja
saa menestymään kaiken, mitä varten Hän sen lähettää.
Uskon, että puhtaan veden vihmominen tarkoittaa
Kirjoitusten avautumista Israeliin palanneille juutalaisille. Jae 26:
"Minä annan teille uuden sydämen ja teidän sisimpäänne uuden hengen.
Minä otan teidän rinnastanne kivisydämen pois ja
annan tilalle elävän sydämen."
Siihen asti heillä oli ollut kivisydän.
Jos minä sanoisin tämän, saisin syytteen anti-semitismistä,
mutta tämä on Hesekielin tekstiä. Ennustettu sydämen muutos on totta.
Kivisydän ei voi ottaa vastaan Pyhää Henkeä.
Uskoakseni juutalaiset eivät kyenneet vastaanottamaan Henkeä
moniin vuosisatoihin poikkeuksia lukuun ottamatta.
Tämä on Jumalan mysteereitä.
Jumala sen teki, mutta nyt Hän sanoo:
"Minä otan pois kivisydämenne ja annan tilalle elävän sydämen".
Mikä on ero? Elävä sydän pystyy ottamaan vastaan Pyhän Hengen.
Jae 27: "Minä annan Henkeni teidän sisimpäänne ja
ohjaan teidät seuraamaan säädöksiäni, ottamaan varteen
Minun käskyni ja elämään niiden mukaan."
Huomatkaa muutos. Edellisessä jakeessa oli "elävä sydän" ja
"uusi henki". Nyt Jumala sanoo: "Minä annan Henkeni,
Pyhän Hengen, sisimpäänne ja te pidätte Minun käskyni".
Moniko ymmärtää, että ilman Pyhää Henkeä
kukaan ei voi olla Jumalalle kuuliainen,
olipa juutalainen tai jokin muu? Voimme yrittää olla uskonnollisia,
voimme olla tosissamme ja olla omahyväisiä, mutta
ilman Pyhää Henkeä emme kykene pitämään Jumalan käskyjä.
Jumala tekee näin: Ensin Hän ottaa pois kivisydämen ja
antaa tilalle elävän sydämen ja Hän antaa Henkensä
heidän sisimpäänsä ja heistä tulee jälleen kuuliaisia.
Jae 28 on päämäärä ja huipennus.
"Te saatte asua maassa, jonka Minä olen isillenne antanut ..."
Ei ole pienintäkään epäilystä mistä maasta on kyse.
"... te olette Minun kansani ja Minä olen teidän Jumalanne."
Se on päämäärä. Kaikki muu on askel kohti päämäärää.
Jos katsotte puun- tai kivenveistäjää työssään ja
sanotte, kun työ on vasta puolitiessä,
että en näe veistoksessa mitään kaunista,
vain möykkyjä eri suuntiin.
Veistäjä sanoisi: "Odottakaa, kunnes työ on valmis.
Arvioikaa se vasta sitten." Jumala sanoo:
"Älkää arvostelko juutalaisia. Älkää arvostelko Minua.
Odottakaa, kunnes olen tehnyt työni valmiiksi.
Silloin saatte asua siinä maassa ja te olette Minun kansani
ja Minä olen teidän Jumalanne." Se on päämäärä.
Jumala jatkaa puhettaan menestyksen siunauksista,
joista en nyt puhu. Sitten Hän sanoo, jae 31:
"Te muistatte silloin tekonne ja toimenne, jotka eivät olleet hyviä,
ja te inhoatte itseänne syntienne ja iljettävien tekojenne tähden."
Lopulta juutalaiset joutuvat kasvotusten
tekemiensä vääryyksien kanssa,
he ymmärtävät pettäneensä Jumalan,
eivät ole pitäneet liittoa, evätkä eläneet kutsumuksensa mukaan.
Tämän ymmärtäminen johtaa oikeaan parannuksentekoon.
On vain yksi persoona, joka voi johtaa parannukseen: Pyhä Henki.
Kun Henki tulee, veljet ja sisaret, älkää torjuko Häntä.
Tämä on tärkeää, sillä uskon, että Jumala pyrkii
vaikuttamaan seurakuntaankin niin, että se tekisi parannuksen.
Kaikkea, mitä olen sanonut Israelista,
voi soveltaa seurakuntaan.
Me tarvitsemme parannusta yhtä kipeästi kuin Israel.
Me olemme pohjimmiltaan yhtä kaukana siitä,
mitä meidän pitäisi olla, kuin Israel.
Palaamme Israelin ja seurakunnan ennalleen asettamisen yhtäläisyyksiin,
mutta nyt aiheeni on Israel, ei seurakunta.
Jumala jatkaa, jae 32: "En Minä teidän tähtenne tee sitä minkä teen,
sanoo Herra Jumala, se teidän tulee tietää.
Hävetkää, muistakaa vaellustanne ja hävetkää, israelilaiset!"
Jälleen Jumala korostaa: "Älkää luulko ansaitsevanne sitä.
Teen sen, koska Minä olen hyvä, uskollinen ja armollinen,
sillä Minä pidän liittoni lupaukset".
Hyppäämme muutaman jakeen yli ja luemme toiseksi viimeisen jakeen:
"Ja vielä tämän Minä teen, vielä tätä voivat israelilaiset Minulta pyytää."
Tässä on mainio kuvaus kuinka Jumalan ennaltamäärääminen ja
ihmisen vapaa tahto ovat tasapainossa. Jumala sanoo:
"Vielä tämän kaiken Minä teen, mutta en teidän tähtenne
vaan siksi, että Minä olen päättänyt tehdä sen".
Jumala jatkaa: "Tulee aika, jolloin Minä vaadin teitä reagoimaan
siihen, mitä Minä teen. Vaadin teitä anoen rukoilemaan,
että tekisin sen, jonka olen itse päättänyt tehdä".
Parhaimpia rukouksia on Daavidin rukous 1 Aik 17:ssä,
kun Jumala oli ilmoittanut, että Hänellä oli suunnitelma Daavidille
ja hänen suvulleen. Daavid sanoi. "Herra, tee niin kuin olet sanonut".
Kun rukoilet tämän rukouksen, pysyt järkähtämättömänä.
Ei ole tärkeää päättää mitä me haluamme Jumalan tekevän.
Tärkeintä on se, mitä Jumala on päättänyt tehdä ja
sitten pyytää Häntä tekemään se.
Se, mitä Jumala tekee Israelille, on malli siitä,
mitä Hän tekee meille yksittäisille ihmisille.
Lopuksi kaksi asiaa. Rom 9:27-28.
Jumala kohtelee Israelia kansana ja Hän on sanonut,
että koko Israel pelastuu.
Mutta "koko Israel" tarkoittaa jäännöstä, jonka Jumala on valinnut.
Jälleen kohtaamme Jumalan kaikkivaltiuden.
Rom 9:27, Paavali lainaa Jesajaa:
"Vaikka Israelin kansa olisi lukuisa kuin merenrannan hiekka,
siitä pelastuu vain rippeet."
Rippeet eli tietty määrä kansaa, jonka Jumala on valinnut.
He pelastuvat. Jälleen näemme Jumalan kaikkivaltiuden.
Kasvonne näyttävät vähän hämmentyneiltä.
Ette tekään ole kristittyjä siksi, että te valitsitte Kristuksen
vaan siksi, että Kristus valitsi teidät.
Ellei Hän olisi valinnut teitä,
te ette olisi koskaan voineet valita Häntä.
Aloite on Jumalan, ei ihmisen.
Toistan vielä, että kun Jumala sanoo, että koko Israel pelastuu,
koko Israel tarkoittaa Jumalan valitsemaa jäännöstä.
Raamatussa on ainakin tusina kohtaa,
jossa sana jäännös viittaa erityisesti Israeliin,
kansan rippeisiin, jonka Jumala on valinnut.
Vielä yksi Raamatun kohta, Rom 11: 25-26.
Rom 9,10 ja 11 käsittelevät Jumalan Israel-suunnitelmia.
"Veljet, ..." Paavali kirjoittaa ei-juutalaisille.
"... teidän tulee tuntea tämä salaisuus ..."
Valitettavasti kristittyjen enemmistö on nykyään
kovin tietämätön tästä salaisuudesta.
"... jotta ette olisi oman viisautenne varassa ...", mikä on hyvin vaarallista.
Sananlaskuissa sanotaan: "Älä luulottele olevasi viisas;
pelkää Herraa ja karta pahaa. Siinä on sinulle lääke, joka
pitää koko ruumiisi terveenä". Älä siis luulottele olevasi viisas.
".. teidän tulee tuntea tämä salaisuus:
paatumus, joka on kohdannut osaa Israelin kansasta, kestää
siihen asti kun muista kansoista koottava määrä on tullut täyteen."
Kiinnittäkää huomiota kahteen ilmaisuun:
"osaa kansasta" ja "siihen asti kun".
Juutalaiset eivät ole koskaan täysin vieraantuneet Israelista.
Aina on ollut Jumalan valitsema jäännös.
Joinain aikoina jäännös oli pieni.
Kun Raamattu puhuu Jumalan tuomiosta Israelille,
seuraava sana on aina "siihen asti kun".
Sanat korostavat sitä, ettei tuomio ole pysyvä.
Sokeus tai paatumus,
joka on kohdannut Israelia, kestää siihen asti kun
muista kansoista koottava määrä on tullut täyteen.
Koko Israel pelastuu, mutta koko Israel on jäännös,
jonka Jumala on ennalta määrännyt.
On tärkeää ymmärtää, että Jumalalla on järjestys.
Hän kokoaa ensin muista kansoista täyteen määrän, joka pelastuu
ja sitä seuraa Israelin pelastuksen lopullinen täyttymys.
Jos olisit lähetystyössä Afrikassa tai Etelä-Amerikassa
voittamassa muita kansoja Herralle, niin tietoisesti tai tietämättä
jouduttaisit Israelin pelastumista.
Se on rohkaisevaa, koska täysi määrä muista kansoista
on tultava täyteen ennen kuin koko Israel pelastuu.
Ruthin ja minun julistustyössä on kaksi johtoajatusta.
Ensimmäinen on Mat 24:14:
"Tämän valtakunnan evankeliumi julistetaan kaikkialle maailmaan,
kaikille kansoilla todistukseksi, ja sitten tulee loppu".
Mikä on selvä merkki lopunajasta?
Valtakunnan evankeliumin julistaminen kaikille kansoille.
Toinen kohta on tämä: Kun muista kansoista koottava määrä
on tullut täyteen, koko Israel on pelastuva.
Tämä on Jumalan järjestys.
Kauanko minulla on vielä aikaa jäljellä?
Tässä ei mene kauan. Olkaa kärsivällisiä kanssani.
Katsotaan vielä Jes 60:12.
Jae on niin tärkeä, etten halua sivuuttaa sitä.
Sanat on tarkoitettu Siionille, mikä tarkoittaa kansaa,
jonka kanssa Jumala on tehnyt liiton, erityisesti Israelia.
Herra sanoo:
"Mutta kansa tai valtakunta, joka ei palvele sinua,
on tuhon oma, se hävitetään maan päältä."
On tähdellistä ottaa tämä huomioon
olimmepa minkä valtakunnan kansaa hyvänsä.
Jumala vaatii kaikkia kansoja alistumaan
Hänen Israelia koskevaan suunnitelmaansa.
Hän sanoo: "Ellette myönny, Minä vaadin sen teiltä".
Synnyin brittiläisen maailmanvallan aikana,
jolloin se oli laajin imperiumi kautta aikojen.
Synnyin Intiassa, jota kutsuttiin brittien jalokiveksi
brittiläisen imperiumin kruunussa.
Olen nähnyt tuon imperiumin hajoavan ja lakkaavan olemasta.
En väitä, että se on katastrofi,
mutta kerron missä yhteydessä imperiumi hajosi.
Britannia selvisi voittajana kahdesta maailmansodasta,
mutta 1948 Britannian hallitus asettui tieten tahtoen ovelasti ja
salakähmäisesti vastustamaan Israelin valtion syntyä.
Asuin tuolloin Israelissa, olen britti, palvellut brittiarmeijassa.
Niinpä minulla on kanttia sanoa.
Siitä hetkestä alkaen brittien maailmanvalta hajosi ja
Britannia kutistui toisen asteen maailmanvallaksi.
Miksi puhun tästä Amerikassa? Siksi, että Amerikan hallitus on
suuressa vaarassa tehdä täysin saman virheen.
Ystäväni Lance Lambert, joka asuu Israelissa,
totesi Amerikan hallituksen politiikasta,
että se törmäyskurssilla Kaikkivaltiaan Jumalan kanssa.
Maan hallintoa johtivat tuolloin George Bush ja James Baker.
Moni amerikkalainen oli hämmentynyt
silloisten vaalien tuloksesta siksi, että hallitus oli
törmäyskurssilla Kaikkivaltiaan Jumalan kanssa.
Kukaan ei voi tehdä niin ja selvitä siitä hengissä.
Käsittääkseni on paljon muutakin,
mikä on lähellä Jumalan sydäntä kuten taistelu abortteja vastaan.
Mutta jos Raamatussa annetun tilan perusteella voi jotain päätellä,
niin kaikkein tärkein asia Jumalan silmissä on Israelin ennallistaminen.
Se menee yli kaiken muun. Monet eivät pidä ajatuksesta,
mutta Jumala tekee sen, minkä on päättänyt tehdä.
Näin oman kansakuntani virheen ja sen seuraukset.
Kiitos Jumalan, minun on hyvä olla,
koska en ole sitoutunut maalliseen valtakuntaan.
Minun sukuni oli imperiumin rakentajia, mutta
minä en ole sitä valtakuntaa rakentamassa.
Minä rakennan Jumalan valtakuntaa.
Jokaisen kristityn on joskus päätettävä
ollako nationalisti vai patriarkka.
Sillä patriarkka panee Jumalan valtakunnan
omien kansallisten etujen edelle, mutta nationalisti
panee oman kansansa edut Jumalan valtakunnan edelle.
Jos haluatte hurjan esimerkin nationalismin tragediasta,
niin muistelkaa Saksaa 1930- ja -40-luvuilla.
Saksassa oli monia uudesti syntyneitä kristittyjä.
He tunsivat evankeliumin, mutta arvioin, että
90 % heistä oli enemmän nationalisteja kuin kristittyjä.
Koska he ajattelivat, että Hitlerillä oli keinot hoitaa Saksan ongelmat,
he hyväksyivät hänet johtajakseen.
Tulokset on kirjoitettu historiaan.
Veljet ja sisaret kaikkialla, ottakaamme tästä vaarin.
Kuunnelkaa kun vielä voitte.
Rukoilkaa, ettei maanne hallitus tekisi samoja virheitä kuin britit.
Jumala teitä siunatkoon.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä